Í gær var komið fyrir merki kirkjunnar á nýjum húsakynnum Biskupsstofu að Katrínartúni 4 . Merkið var hannað fyrir all mörgum árum af Jónu Sigríði Þorleifsdóttur , grafískum hönnuði , en hugmyndina að merkinu átti sr. Karl Sigurbjörnsson , biskup . Merkið sést vel í þessari alfararleið sem Katrínartúnið er . Stefnt er að því að orðið kirkjan taki litabreytingum eftir litum kirkjuársins og ýmsum tímamótadögum , verði t.d. í fánalitunum á 17. júní . Sjálft merkið er boðandi í eðli sínu , stendur enda fyrir hina biðjandi , boðandi og þjónandi kirkju . Kross , bátur , auga Guðs sem yfir öllu vakir , sjór - lífsins sjór ; og fiskur , sem er eitt elsta tákn kristinna manna . Stafirnir sem mynda gríska skammstöfun á orðunum Jesús Kristur , Guðs sonur , frelsari heimsins , mynda svo orðið fiskur eitt og sér . Þess vegna var fiskurinn leynitákn kristinna manna á ofsóknartímum og einnig trúarjátning . ( Fiskur : ἰχθύς , og hver bókstafur þess orðs er upphafsstafur í eftirfarandi orðum , hverju og einu : Ἰησοῦς Χριστός , Θεοῦ Υἱός , Σωτήρ = Jesús Kristur , Guðs sonur , frelsari heimsins ) .